./data/phi0474/phi072/phi0474.phi072.perseus-lat1.xml
M. Tullius Cicero
Iam partis singulas ex eodem et ex altero et ex materia temperavit  Fuit autem talis illa partitio: unam principio partem detraxit ex toto, secundam autem primae partis duplam, deinde tertiam, quae esset secundae sesquialtera, primae tripla, deinde quartam, quae secundae dupla esset, quintam inde, quae tertiae tripla, tum sextam octuplam primae, postremo septimam, quae septem et viginti partibus antecederet primae